Valerijonas Šadreika

Valerijonas Šadreika ( 1938 m. birželio 20 d. Ulbinai, Varėnos rajonas – 1991 m. birželio 29 d. Vilnius) – teisininkas, advokatas, advokatų savivaldos veikėjas, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras.

 Biografija 
1955 m. baigęs Vilniaus bibliotekininkystės technikumą, pradėjo studijuoti teisę Vilniaus valstybinio universiteto (VU) Teisės fakultete, kurį 1962 m. baigė, įgijo teisininko kvalifikaciją.

1955-1957 m. bibliotekos Vilniuje vedėjas, 1962-1970 m. Juridinės komisijos prie Lietuvos TSR Ministrų Tarybos vyresnysis konsultantas, 1970-1972 m. Lietuvos TSR teisingumo ministro padėjėjas, nuo 1973-1991 m. Lietuvos advokatų kolegijos narys, 1981-1990 m. Lietuvos advokatų kolegijos prezidiumo pirmininko pavaduotojasValerijonas Šadreika(biografija, pasisakymo AT plenarinėje sesijoje citatos).

1990 m. Šilalės rinkiminėje apygardoje išrinktas Aukščiausiosios Tarybos deputatu. Dalyvavo reformuojant Lietuvos komunistų partiją į socialdemokratinės orientacijos partiją. LDDP narys, LDDP suvažiavime išrinktas LDDP Tarybos nariu. Lietuvos demokratinės darbo partijos (LDDP) frakcijos narys.
Dirbdamas Lietuvos Aukščiausiosios Tarybos nariu Teisinės sistemos komisijoje, dalyvavo rengiant nepriklausomos Lietuvos įstatymus. Iki pat mirties V. Šadreika kiek galėdamas stebėjo viską, kas vyko Lietuvoje ir stengėsi pareikšti savo poziciją. Gulėdamas ligoninėje susitikinėjo su kolegomis, duodavo interviu spaudai, prisijungė prie tų, kurie atstovavo Lietuvos ateities forumui Aukščiausiojoje TarybojePaminėtas Kovo 11-osios Akto signataras Valerijonas Šadreika  (Laurynas Cibutavičius, 2003 m.).

Monografijos autorius. Paskelbė straipsnių butų teisės, retorikos, teisinės gynybos klausimais.

Buvo vedęs; žmona Daiva, sūnus Gediminas, dukra Ūla.

Palaidotas Antakalnio kapinėse VilniujeValerijonas Šadreika  (Biografija Seimo tinklavietėje) Valerijonas Šadreika / Vaclovas Paulauskas. - Vilnius : Valstybės žinios, 2004. - 152 p. : iliustr. - (1990 m. kovo 11-osios Nepriklausomybės Akto signatarai / redakcinė kolegija: Gediminas Ilgūnas … [et al.]). - ISBN 9986-18-135-6.

 Apdovanojimai 
 Vyčio Kryžiaus ordino medalis, 2005-03-07 LR Prezidentūros inf..

Šaltiniai 

Kategorija:Kovo 11 akto signatarai
Kategorija:Lietuvos advokatų tarybos vicepirmininkai